cyanic-selkie/wikianc huggingface dataset:
Σάκες
Οι Σάκες ήταν πολεμικός λαός της Ασίας. Ήταν νομάδες Ασιάτες Σκύθες, γνωστοί στους Κινέζους ως Σάι (κινεζικός χαρακτήρας: 塞, Στα αρχαία σινικά *sək). Κατοικούσαν στην περιοχή της Κασπίας και σε περιοχές του Εύξεινου Πόντου, μέχρι την Κίνα, και ήταν γείτονες των Βακτρίων και Ινδών. Πήραν μέρος τόσο στη Μάχη του Μαραθώνα το 490 π.Χ., όσο και στην εκστρατεία του Ξέρξη στην Ελλάδα το 480 π.Χ., ως υποτελείς των Περσών. Σύμφωνα με τον Ηρόδοτο, φορούσαν στο κεφάλι κυρβασίες, είδος καλύμματος αρκετά ψηλό που κατέληγε σε μύτη, καθώς και περισκελίδες, ήταν δε οπλισμένοι με τόξα, μαχαίρια και σαγάρεις, είδος σκυθικού όπλου. Ήταν ονομαστοί για τη δικαιοκρισία και τη σωφροσύνη τους. Ένας από τους Επτά Σοφούς της αρχαιότητας, ο Ανάχαρσις, καταγόταν σύμφωνα με την παράδοση από τους Σάκες.
Δείτε επίσης
Κατηγορία:Αρχαίοι λαοί
Νικητές στο Ρολάν Γκαρός (διπλό μικτό)
Το τουρνουά του διπλού μικτών ζευγαριών προστέθηκε το 1902 στη διοργάνωση του Ρολάν Γκαρός (τότε Πρωτάθλημα Γαλλίας). Οι Αν ντε Μπορμάν και Μαξ Ντεκουζί αποτέλεσαν το πρώτο ζευγάρι νικητών στο εν λόγω τουρνουά. To 2020 δεν διεξήχθη λόγω της πανδημίας COVID-19.
Στους νικητές του τουρνουά απονέμεται το κύπελλο Coupe Marcel Bernard.
Δείτε επίσης
Κατηγορία:Ρολάν Γκαρός
Χαιρεκακία
μικρογραφία|264x264εσ|Εικονογράφηση της ιστορίας The Man That Pleased None από το βιβλίο Baby's Own Aesop, μια παιδική έκδοση των [[Μύθοι του Αισώπου|μύθων του Αισώπου.]] Η χαιρεκακία είναι η χαρά που νιώθει κάποιος με την ατυχία κάποιου άλλου. H προέλευση της λέξεως ανάγεται στην αρχαία ελληνική λέξη ἐπιχαιρεκᾰκία - Aριστοτέλης. Ἠθ. Ν. 2. 6, 18., 2.7, 15. Η ελληνική λέξη αντιστοιχεί τη γερμανική Schadenfreude.
Μαρτυρίες από την αρχαία γραμματεία
Διογένης Λαέρτιος - Βίοι καὶ γνῶμαι τῶν ἐν φιλοσοφίᾳ εὐδοκιμησάντων - Βιβλίο Ζ΄ "'''Ἡδονὴ δέ ἐστιν ἄλογος ἔπαρσις ἐφ' αἱρετῷ δοκοῦντι ὑπάρχειν, ὑφ' ἣν τάττεται κήλησις, ἐπιχαιρεκακία, τέρψις, διάχυσις. Κήλησις μὲν οὖν ἐστιν ἡδονὴ δι' ὤτων κατακηλοῦσα• ἐπιχαιρεκακία δὲ ἡδονὴ ἐπ' ἀλλοτρίοις κακοῖς• τέρψις δέ, οἷον τρέψις, προτροπή τις ψυχῆς ἐπὶ τὸ ἀνειμένον• διάχυσις δ' ἀνάλυσις ἀρετῆς."
''Η ηδονή, είναι η θέρμη για κάτι που φαίνεται άξιο προτιμήσεως. Περιλαμβάνει την ηδονή, τη γοητεία, τη χαιρεκακία, την ευχαρίστηση, τη διάχυση. ''Η απόλαυση είναι η ευχαρίστηση που κολακεύει το αυτί- η χαιρεκακία είναι η ηδονή από την κακοτυχία του άλλου- η γοητεία, ένα είδος αντιστροφής της ψυχής ή μια τάση για χαλάρωση - η διάλυση της αρετής.
Ερμηνεία και οι λόγοι της
Η χαιρεκακία ερμηνεύεται ως χαρά που νιώθει ένας άνθρωπος με την ατυχία που παθαίνει κάποιος λόγω των εσφαλμένων του ενεργειών ή παραλείψεων. Οι έρευνες που έχουν διεξαγάγει οι επιστήμονες διαφόρων πανεπιστημίων ειδικότερα αυτών των Ηνωμένων Πολιτειών της Αμερικής διαπίστωσαν ότι τρία είναι τα κίνητρα πίσω από την χαιρεκακία: η επιθετικότητα, ο ανταγωνισμός και το δίκιο.
Επιστημονική έρευνα
Η γνωστή Αμερικανική εφημερίδα The New York Times, το έτος 2002, δημοσίευσε αρκετές επιστημονικές μελέτες σχετικά με τη χαιρεκακία, την οποία χαρακτήριζε ως "απόλαυση των αποτυχιών των άλλων ανθρώπων". Πολλές μελέτες έχουν βασιστεί στη θεωρία της κοινωνικής σύγκρισης, στην ιδέα ότι όταν οι άνθρωποι αποτυγχάνουν ο παρατηρητής αρχίζει να θεωρεί τον εαυτό του καλύτερο. Άλλες έρευνες έχουν δείξει ότι οι άνθρωποι με χαμηλή αυτοεκτίμηση αισθάνονται περισσότερο χαρούμενοι από ό,τι τα άτομα με ψηλή αυτοεκτίμηση. Οι έρευνες αυτές διεξήχθησαν στα Πανεπιστήμιο του Κεντάκι, της Καλιφόρνιας και του Κονέκτικατ. Ένα πείραμα που διεξήχθη το 2006 με παρατήρηση της δραστηριότητα του εγκεφάλου με τη βοήθεια του μαγνητικού τομογράφου έδειξε ότι οι άνδρες (όχι όμως οι γυναίκες) αγαπούν να παρατηρούν  πως οι  κακοί άνθρωποι υποφέρουν βιώνοντας φυσικό πόνο. Ο εγκέφαλος  έδειξε δραστηριότητα όταν ένα άτομο που δεν το άξιζε υποβαλλόταν σε ηλεκτρικό σοκ ενώ παρατηρήθηκε επίσης δραστηριότητα απόλαυσης του εγκεφάλου όταν σε ηλεκτροσόκ υποβλήθηκε άτομο που το άξιζε. Επίσης μια σάρωση του εγκεφάλου έδειξε ότι η χαιρεκακία οφείλεται και σε ζήλια.
Εξωτερικοί σύνδεσμοι
Κατηγορία:Συναισθήματα
Κωνσταντίνος Γεωργακόπουλος (αγιογράφος)
Ο Κωνσταντίνος Γεωργακόπουλος (1922-1998) ήταν αγιογράφος και έφορος καθηγητής της βυζαντινής αγιογραφίας της Ανωτάτης Σχολής Καλών Τεχνών του Πολυτεχνείου Αθηνών επί επταετία (Τμήμα νωπογραφίας και φορητών εικόνων).Η διδασκαλία της Τοιχογραφίας, ως ειδικό αντικείμενο εφαρμογής της ζωγραφικής, προβλεπόταν στο πρόγραμμα σπουδών της Ανωτάτης Σχολής των Καλών Τεχνών ήδη από το 1930. Το 1961 ιδρύθηκε το Φροντιστήριο Νωπογραφίας και Τεχνικής των Φορητών Εικόνων.
Ο μαθητής και συνεργάτης του Φώτη Κόντογλου, Κωνσταντίνος Γεωργακόπουλος, ανέλαβε την οργάνωση και λειτουργία της νέας αυτής εργαστηριακής μονάδας ως πρώτος Έφορος Καθηγητής του εργαστηρίου από το 1962-1968. Κατά τον πενταετή χρόνο φοίτησης στην Α.Σ.Κ.Τ. η μαθητεία στη Νωπογραφία και Τεχνική των Φορητών Εικόνων διαρκούσε δύο έτη. Η διδασκαλία του Κ. Γεωργακόπουλου ήταν απόλυτα εναρμονισμένη με το πνεύμα που καθιέρωσε ο Κόντογλου, για «επιστροφή στην παράδοση» της βυζαντινής ζωγραφικής. Αυτό σηματοδότησε καθοριστικά ολόκληρη τη μετέπειτα ιστορική διαδρομή του  Εργαστηρίου. Στο πρώτο έτος σπουδών το πρόγραμμα αναφερόταν κυρίως στην τεχνική της φορητής εικόνας, ενώ στο δεύτερο έτος επικεντρωνόταν στην τοιχογραφική τεχνική της νωπογραφίας, με παράλληλες θεωρητικές παραδόσεις μαθημάτων (Βυζαντινής Ιστορίας της Τέχνης, αγιοκατάταξης, τυπολογίας Αγίων κοκ).
Βιογραφία
Ο Κωσταντίνος Γεωργακόπουλος γεννήθηκε στη Χώρα Τριφυλίας το 1923.Το 1946 ήρθε στην Αθήνα, όπου γνωρίστηκε με τον Φώτη Κόντογλου.Το 1962 εξελέγη έφορος του Εργαστηρίου Νωπογραφίας και Τεχνικής των Φορητών Εικόνων στην Ανώτατη Σχολή Καλών Τεχνών. Με τον Φώτη Κόντογλου, τον Σπύρο Παπανικολάου και τον Ράλλη Κοψίδη,ιστόρησαν τον Αγιο Χαράλαμπο Άρεως. Ακολούθησε ο Αγιος Νικόλαος Αχαρνών.Με την τεχνική της νωπογραφίας, το 1963 ιστόρησε το καθολικό της Ι.Μονής Οινουσών Χίου,της Αικατερίνης Πατέρα. Έργα του εκτίθενται στο Οικουμενικό Πατριαρχείου Κωνσταντινουπόλεως,και στο Μέγαρο της Αρχιεπισκοπής Αθηνών. Έργα του σε τοιχογραφίες και φορητές εικόνες υπάρχουν, επίσης, σε ιερούς ναούς καθώς και σε ιδιωτικές συλλογές.Παντρεύτηκε το 1966 την Χανιώτισα Βασιλική Κόρακα και απέκτησε μαζί της τρεις γιούς. Πέθανε 18 Δεκεμβρίου 1998 στο Ιατρικό Κέντρο, όπου νοσηλευόταν απο καρκίνο στο ήπαρ. Αναπαύεται στο Κοιμητήριο Ηλιουπόλεως.
Πηγές
Κατηγορία:Έλληνες αγιογράφοι
Γλαύκωμα
Το γλαύκωμα είναι ασθένεια του ματιού, η οποία εξαιτίας του αποκλεισμού της ροής του υδατοειδούς υγρού, που παράγεται από το ακτινωτό σώμα, αυξάνει την ενδοφθάλμια πίεση,  και καταστρέφει τα γαγγλιακά κύτταρα του αμφιβληστροειδούς χιτώνος. Εάν η ενδοφθάλμια πίεση παραμείνει υψηλή, χωρίς να αντιμετωπιστεί, τότε η όραση κινδυνεύει να πάθει βλάβη. Τα γαγγλιακά κύτταρα βοηθούν το οπτικό νεύρο, να μεταφέρει πληροφορίες. Τα γενικά συμπτώματα του γλαυκώματος είναι η φωτοευαισθησία, η δακρύρροια, η θόλωση του κερατοειδούς, ο πόνος, η διαστολή των οφθαλμών και οι σπασμοί των βλεφάρων. Τα παιδιά πρέπει να υποβληθούν άμεσα σε χειρουργική επέμβαση, εάν προσβληθούν από γλαύκωμα.
Ιστορία
Σε αρχαίους αιγυπτιακούς παπύρους αναφέρονται θεραπείες με κάνναβη για ασθένειες των ματιών, που σύμφωνα με σύγχρονους αναλυτές πιθανόν αφορούν το γλαύκωμα ή φλεγμονές. Ο όρος αναφέρεται για πρώτη φορά από τον Αριστοτέλη και προέρχεται από την αρχαία ελληνική λέξη γλαυκός και την κατάληξη -ωμα (η οποία δηλώνει σύμπτωμα). Ο Αριστοτέλης, ο Ιπποκράτης, ο Κέλσος και άλλοι αρχαίοι συγγραφείς χρησιμοποιούν τη λέξη γενικότερα για ασθένειες που προκαλούν ξεθώριασμα της ίριδας προς το γλαυκό χρώμα, χωρίς να ξεχωρίζουν το γλαύκωμα από τον καταρράκτη.
Χρόνιο γλαύκωμα
Ο πιο συνηθισμένος τύπος γλαυκώματος είναι το χρόνιο γλαύκωμα, το οποίο προκαλείται, όταν ο αποκλεισμός της ροής του υδατοειδούς υγρού είναι συνεχής και εμφανίζεται στον πορώδη ιστό, ανάμεσα στον πρόσθιο θάλαμο και έναν κυκλικό αγωγό, τον πόρο του Σλεμ. Η κληρονομικότητα είναι σημαντικός παράγοντας της εμφάνισης ή όχι του χρονίου γλαυκώματος.
Πρώτο στάδιο
Το 2% των ατόμων, άνω των 40 ετών, παρουσιάζει ενδοφθάλμια υπέρταση. Η διάγνωσή της είναι δύσκολη, καθώς δεν εμφανίζει κάποιο χαρακτηριστικό σύμπτωμα. Έτσι, ο μόνος τρόπος να διαγνωστεί είναι η συνεχής παρακολούθηση της ενδοφθάλμιας πίεσης. Εάν, ούτε οι τιμές της ενδοφθάλμιες πίεσης είναι ξεκάθαρες (21 χιλιοστόγραμμα στήλης υδραργύρου), τότε γίνονται: λήψη καμπύλης πίεσης, πρόκληση ανόδου της ενδοφθάλμιας πίεσης και τονογραφία.
Λήψη καμπύλης πίεσης
210px|thumb|right|Ίριδα με γλαύκωμα Η λήψη καμπύλης πίεσης γίνεται ανά τέσσερις ώρες, μέσα σε μια ημέρα, με σκοπό την εύρεση μιας φευγαλέας και παθογόνου ανόδου της.
Τονογραφία
Στην τονογραφία, τοποθετείται ένα τονόμετρο του Σιέτς, στον βολβό, για χρονικό διάστημα τεσσάρων λεπτών. Το τονόμετρο μειώνει την ενδοοφθάλμια πίεση, όμως, η όλη διαδικασία μπορεί να ξεπεράσει τα δέκα χρόνια.
Δεύτερο στάδιο
Το δεύτερο στάδιο ονομάζεται πεδιομετρικό και παρατηρείται στο 0,43% των ατόμων, άνω των 40 ετών. Η οπτική οξύτητα δε μεταβάλλεται, όμως υπάρχουν αλλοιώσεις του οπτικού πεδίου, γύρω από τυφλά σημεία του αμφιβληστροειδούς χιτώνος, οι οποίες επεκτείνονται στα ρινικά πεδία. Οι αλλοιώσεις επιδεινόνονται με το πέρασμα του χρόνου, χωρίς να υπάρχουν εμφανή συμπτώματα. Όταν οι αλλοιώσεις σταματήσουν να επεκτείνονται, τότε η οπτική οξύτητα πέφτει κατά ένα ή δύο δέκατα, ενώ η ενδοφθάλμια πίεση ξεπερνά τα 30 χιλιοστόγραμμα στήλης υδραργύρου. Στα κατώτερα στρώματα του ματιού διακρίνεται κοίλανση της οπτικής θηλής, με παρεκτόπιση των αγγείων προς το ρινικό χείλος.
Τελικό στάδιο
Το τελικό στάδιο ονομάζεται στάδιο του απολύτου γλαυκώματος. Η οπτική οξύτητα μηδενίζεται και η ενδοφθάλμια πίεση ανεβαίνει. Δεν υπάρχει τρόπος αποκατάστασης του τελικού σταδίου του γλαυκώματος.
Πρόβλεψη
Το χρόνιο γλαύκωμα μπορεί να προβλεφθεί στα παιδιά, με τη βοήθεια του κολλυρίου δεξαμεθαξόνης.
Θεραπεία
210px|right|thumb|Το γλαύκωμα παγκοσμίως Η παραδοσιακή θεραπεία του χρονίου γλαυκώματος περιλαμβάνει κολλύρια πιλοκαρπίνης και αντιχολινεστεράσων, αναστολείς της καρβοανυδράσης, όπως η ακεταξολαμίδη και κολλύρια που περιέχουν παράγωγα της αδρεναλίνης (συμπαθητικομιμητικά), τα οποία ελαττώνουν την έκκριση του υδατοειδούς υγρού. Εάν όλα αυτά δε μπορέσουν να αποτρέψουν την εμφάνιση αλλοιώσεων του οπτικού πεδίου, σειρά παίρνει η χειρουργική επέμβαση. Η επέμβαση αυτή, επιτυγχάνεται με τη δημιουργία σχισμής (ιριδέγκλειση) ή οπής (σκληροϊριδεκτομία) στο επίπεδο της ιριδοκερατοειδούς γωνίας της σκληροκερατοειδούς ζώνης, συνδέοντας τον πρόσθιο θάλαμο με τους χώρους που βρίσκονται κάτω από τον επιπεφυκότα και απορροφούν το μεγαλύτερο μέρος του υδατοειδούς υγρού.
Επίσης, υπάρχει και η δυνατότητα γωνιοτομίας, η οποία γίνεται με εγχειρητικό μικροσκόπιο. Με τον τρόπο αυτόν, ανοίγεται το έξω τοίχωμα με έναν κρημνό του σκληροκερατοειδούς ορίου, ο οποίος προσπερνά τον πόρο του Σλεμ και, με τη βοήθεια ενός γωνιοτόμου διερευνάται ο πόρος αυτός και καταστρέφονται το έσω τοίχωμα και ο κτηνοειδής σύνδεσμος, με μια περιστροφική κίνηση, προς το κέντρο της κόρης, από το γωνιοτόμο.
Γλαύκωμα κλειστής γωνίας
Το γλαύκωμα κλειστής γωνίας εμφανίζεται σε άτομα, των οποίων το έξω χείλος της ίριδας καλύπτει την έξοδο προς τον πόρο του Σλεμ, αφού απέχει ελάχιστη απόσταση από το τοίχωμα του βολβού. Κατά τη διάρκεια του ύπνου η κόρη του ματιού συστέλλεται και τείνει να τραβήξει την ίριδα, μακριά από την είσοδο του πόρου του Σλεμ, επιτρέποντας τη ροή του υδατοειδούς υγρού και μειώνοντας σταδιακά την ενδοφθάλμια πίεση.
Οξύ γλαύκωμα
Το οξύ γλαύκωμα προκαλείται από απότομη αύξηση της ενδοφθάλμιας πίεσης, την οποία μπορεί να επιφέρουν κακώσεις, χειρουργικές επεμβάσεις, έντονες συγκινήσεις και ο ανατομικός σχηματισμός της στενής ιριδοκερατοειδούς γωνίας, με αποτέλεσμα τη σύνδεση του ακτινωτού χείλους της ίριδας, με τον κτενοειδή σύνδεσμο της ιριδοκερατοειδούς γωνίας, η οποία σφραγίζει τους πόρους έκκρισης του υδατοειδούς υγρού. Σε αυτήν την περίπτωση χρειάζεται άμεση θεραπεία, καθώς υπάρχουν πολλές πιθανότητες τύφλωσης. Ένα άλλο σύμπτωμα είναι ο έντονος πονοκέφαλος. Το οξύ γλαύκωμα αφορά, κυρίως, γυναίκες άνω των 50 ετών. Θεραπεύεται με πιλοκαρπίνη, ακεταξολαμίδη ή υπεροσμωτικά (αφυδατωτικά) φάρμακα. Εάν τα συμπτώματα επιμένουν, τότε ακολουθεί χειρουργική επέμβαση.
Κρίση γλαυκώματος
Τα συμπτώματα της κρίσεως γλαυκώματος είναι ο πονοκέφαλος, η θόλωση της όρασης ή περιορισμός της σε μόνη την αντίληψη του φωτός, οι έγχρωμοι κύκλοι γύρω από τα φώτα, ο έντονος πόνος του οφθαλμού και το κοκκίνισμά του. Κατά τη διάρκεια της εξέτασης, ο κερατοειδής είναι θολός, η κόρη του ματιού διαστέλλεται, ενώ το ίδιο είναι σκληρό, με την ενδοφθάλμια πίεση να ξεπερνά τα 60 χιλιοστόγραμμα της στήλης υδραργύρου. Αν δεν υπάρξει καταπολέμηση, η κρίση μετατρέπεται σε τύφλωση. Η θεραπεία μπορεί να εξαφανίσει τα συμπτώματα, μέσα σε λίγες ημέρες, όμως, μπορεί, σχεδόν αμέσως, να προσβληθεί και να υποτροπιάσει το άλλο μάτι. Για να αποφευχθούν όλα αυτά, μετά τη λήξη της κρίσεως, γίνεται ιριδεκτομή ή παροχετευτική επέμβαση στο μάτι.
Συγγενές γλαύκωμα
210px|thumb|right|[[Σκύλος με γλαύκωμα]] Το συγγενές γλαύκωμα ονομάζεται αλλιώς βούφθαλμος ή υδρόφθαλμος και εμφανίζεται μέσα στους πρώτους μήνες ή στα πρώτα χρόνια ζωής του ανθρώπου. Οφείλεται στην παρουσία εμβρυϊκού υπολείμματος, στην ιριδοκερατοειδή γωνία, κάτι που έχει ως αποτέλεσμα τη δημιουργία της μεμβράνης του Μπάρκαν και την παρεμπόδιση της εκροής του υδατοειδούς υγρού, μέσω των πόρων του κτενοειδούς συνδέσμου. Αρχικά, εκδηλώνεται με συνεχή αύξηση του όγκου των ματιών και των κερατοειδών, προκαλώντας το φαινόμενο των μεγακερατοειδών. Στη συνέχεια, η όραση ελαττώνεται, ο κερατοειδής θολώνει και εξελκώνεται, ενώ τα μάτια δακρύζουν, κοκκινίζουν και παρουσιάζουν φωτοφοβία. Η παραμέληση των συμπτωμάτων οδηγεί σε τύφλωση. Η εκδήλωση συγγενούς γλαυκώματος δείχνει πιθανή ύπαρξη άλλων προβλημάτων στα μάτια. Η πάθηση αυτή θεραπεύεται με χειρουργική επέμβαση, κατά την οποία διατέμνεται η μεμβράνη του Μπάρκαν, ώστε να είναι δυνατό το πέρασμα του υδατοειδούς υγρού. Κάποιες φορές χρειάζεται πλήθος επεμβάσεων, οι οποίες πρέπει να γίνουν, πριν θολώσει ο κερατοειδής.
Δευτεροπαθές γλαύκωμα
Το δευτεροπαθές γλαύκωμα είναι πάντοτε ετερόπλευρο και εμφανίζεται, κατά τη διάρκεια οφθαλμολογικών παθήσεων, όπως οι όγκοι του αμφιβληστροειδούς και του χοιριοειδούς χιτώνος, οι ραγοειδίτιδες, η αποκόλληση του αμφιβληστροειδούς, η θρόμβωση της κεντρικής φλέβας του αμφιβληστροειδούς και οι κακώσεις των ματιών.
Πρωτότυπες και νέες θεραπείες
Κατά τη δεκαετία του 1970 ο Χέπλερ και οι συνάδελφοί του, ανακάλυψαν ότι, η κάνναβη μειώνει την ενδοφθάλμια πίεση, γεγονός, το οποίο οδήγησε στην αναγνώριση της δράσης της τετραϋδροκανναβινόλης από τους Άντλερ και Γκέλλερ, τo 1986. Πλέον, πολλές έρευνες δείχνουν τη δυνατότητα εφαρμογών στην ιατρική, αλλά λόγω της απαγόρευσης της κάνναβης, συχνά εμφανίζονται εμπόδια. 210px|right|thumb|Γλαύκωμα Το Μάρτιο του 2012, είδαν το φως της δημοσιότητας αποτελέσματα πειραμάτων σε ποντίκια που έγιναν σε βρετανικά εργαστήρια και έδειξαν ότι, η επιστήμη θα μπορεί στο μέλλον να βασίζεται στα βλαστικά κύτταρα των ματιών των ασθενών του γλαυκώματος, ώστε να τούς σώσει από την τύφλωση. Η αρχή έγινε με μια απόπειρα αποκατάστασης των γαγγλιακών κυττάρων με μια νέα μέθοδο των ερευνητών του University College London (Πανεπιστημιακό Κολλέγιο του Λονδίνου) και του Moorfields Eye Hospital (Οφθαλμιατρικό Νοσοκομείο Μούρφιλντς), οι οποίοι πήραν δείγματα κυττάρων από το πίσω μέρος των ανθρωπίνων ματιών, που τούς παραχωρήθηκαν ως δωρεές για μεταμοσχεύσεις κερατοειδούς. Από τα δείγματα αυτά κατάφεραν να αποσπάσουν μια σπανιότατη ομάδα γλοιϊκών βλαστικών κυττάρων Μύλλερ (Muller) και να τά καλλιεργήσουν στα εργαστήριά τους, μετατρέποντάς τα σε γαγγλιακά κύτταρα του αμφιβληστροειδούς χιτώνος. Έπειτα από μεταμοσχεύσεις των καλλιεργημένων κυττάρων σε ποντίκια με γλαύκωμα, τα οποία δεν διέθεταν γαγγλιακά κύτταρα στους αμφιβληστροειδείς χιτώνες τους, αντιλήφθηκαν οτι, τα πειραματόζωα αυτά άρχισαν να εμφανίζουν αντιδράσεις ακόμη και σε χαμηλό φως. Σύμφωνα με τη μελέτη, η οποία δημοσιεύθηκε από την επιστημονική επιθεώρηση Stern Cells Translational Medicine, τα κύτταρα που προέκυψαν από τη διαδικασία αυτή δε συνδέονται άμεσα με το οπτικό νεύρο, όπως γίνεται με τα υπάρχοντα, αλλά δημιουργούν "γέφυρες" με άλλα νεύρα του αμφιβληστροειδούς χιτώνος, τα οποία μπορούν να μεταφέρουν πληροφορίες σε αυτόν. Η δόκτωρ Άστριντ Λιμπ, του Πανεπιστημιακού Κολλεγίου του Λονδίνου, δήλωσε στο BBC: "Αν και απέχουμε πολύ ακόμη από την κλινική εφαρμογή, πρόκειται για ένα σημαντικό βήμα προς τον απώτερο στόχο μας: την εξεύρεση μιας θεραπείας για το γλαύκωμα και άλλες συναφείς παθήσεις", ενώ ο δόκτωρ Πενγκ Χo, του Οφθαλμολογικού Νοσοκομείου Μούρφιλντ, είπε: "Βλέπουμε ασθενείς με γλαύκωμα, που η ζωή τους θα μπορούσε να αλλάξει εντελώς αν βελτιωνόταν έστω και ένα μικρό ποσοστό της λειτουργίας των νευρικών κυττάρων τους. Τα αποτελέσματα των πειραμάτων αυτών δείχνουν ότι, στο μέλλον ίσως αυτό είναι δυνατόν, χρησιμοποιώντας κύτταρα που όλοι έχουμε στα μάτια μας".
Εξωτερικοί σύνδεσμοι
Κατηγορία:Οφθαλμολογικές παθήσεις Κατηγορία:Τυφλότητα
Γραφή Ουτσέν
μικρογραφία|200x200εσ|Μποντ σκαντ ("Θιβετιανή γλώσσα") γραμμένο στο στυλ Ουτσέν. Το "κεφάλι" στη γραφή αυτή είναι η οριζόντια γραμμή στην κορυφή κάθε χαρακτήρα. Η γραφή Ουτσέν (, οι παραλλαγές στην ορθογραφία περιλαμβάνουν τα ucen, u-cen, u-chen, ucan, u-, uchan, u-chan, και ucän) είναι όρθιο, τυπογραφικό στυλ του Θιβετιανού αλφαβήτου. Το όνομά του σημαίνει "με το κεφάλι" και είναι η μορφή γραφής του αλφαβήτου, η οποία χρησιμοποιείται για εκτυπώσεις και επίσημα χειρόγραφα.
Χρησιμοποιείται για την γραφή της θιβετιανής και της γλώσσας Ντζόνγκα, επίσημης γλώσσας του Μπουτάν.
Υπάρχουν επίσης μια σειρά από καλλιγραφικές μορφές του θιβετιανού αλφάβητου, μερικές φορές συλλογικά αναφερόμενες ως ουμέ, "ακέφαλος."
Εξωτερικοί σύνδεσμοι
Κατηγορία:Θιβετιανό αλφάβητο
Total Dreamer
Το Total Dreamer (πρωτότυπος τίτλος: Totalmente Demais) είναι Βραζιλιάνικη τηλενουβέλα που παράγεται και μεταδίδεται από την Rede Globo. Έκανε πρεμιέρα στις 9 Νοεμβρίου 2015 στη ζώνη των 7 μ.μ., αντικαθιστώντας την σειρά I Love Paraisópolis και έληξε στις 30 Μαΐου 2016 ακολουθούμενη από την Haja Coração.
Βασίζεται εν μέρει στο έργο Πυγμαλίων του Τζωρτζ Μπέρναρντ Σω το 1913. Η σειρά γράφτηκε από τους Ροσάνε Σβάρτμαν και Πάουλο Χαλμ σε συνεργασία με τους Μάριο Βιάνα, Κλαούντια Σαρντίνια, Φαμπρίσιο Σαντιάγκο και Φελίπε Καμπράλ. Σκηνοθέτης είναι ο Λουίζ Ενρίκε Ρίος.
Τον Σεπτέμβριο του 2017 η σειρά προτάθηκε για τη κατηγορία της καλύτερης τηλενουβέλας στα 45α Διεθνής Βραβεία Έμμυ. Η σειρά ολοκλήρωσε 175 επεισόδια.
Στην Ελλάδα προβλήθηκε από τον σταθμό Alpha TV για μια εβδομάδα απο τις 21 Ιανουαρίου 2019 εως 25 Ιανουαρίου 2019, ωστόσο κόπηκε λόγω χαμηλών νούμερων τηλεθέασης. Ωστόσο, ξεκινώντας από την 1η Ιουλίου 2019, η σειρά προβάλετε ξανά στο ίδιο κανάλι.
Παραπομπές
Κατηγορία:Βραζιλιάνικες τηλεοπτικές σειρές
Gamla bankhuset
Το κτήριο Gamla bankhuset βρίσκεται στην πόλη Ούμεο στη Σουηδία. Είναι ένα κίτρινο διώροφο κτήριο, το οποίο ανοικοδομήθηκε το 1877 και έχει νεο-αναγεννησιακό ρυθμό. Το κτήριο βρίσκεται στην οδό Storgatan 34, βόρεια του προπύργιου της γέφυρας Τεγκσμπρόν. Επειδή το κτήριο έχει καμπυλωτές γωνίες έχει το παρατσούκλι Smörasken (μεταφράζεται ως βουτυροκουτί). Η λέξη Gamla μεταφράζεται από τα σουηδικά ως παλιά  και το bankhuset μεταφράζεται από τα σουηδικά ως οικία τράπεζας. Στα ελληνικά ο όρος Gamla bankhuset μπορεί να μεταφραστεί ως Παλιά τράπεζα.
Το κτήριο
Το κτήριο έχει χτιστεί με πέτρα και είναι τυπικό είδος αναγεννησιακής αρχιτεκτονικής με κάτοψη του 1877. Ο αρχιτέκτονας είναι ο Αξέλ Σέντερμπεργκ ο οποίος την εποχή εκείνη ήταν τεχνικό σύμβουλος της πόλης. Το κτήριο έχει δύο ορόφους και είναι χρωματισμένο κίτρινο. Αρχικά στο κτήριο στο ισόγειο υπήρχε μια τράπεζα και τα τα γραφεία ενώ στο δεύτερο όροφο υπήρχε διαμέρισμα έξι δωματίων και μια γκαρσονιέρα.
Όντον του Πόζναν
Ο Όντον, πολων. Odon (π.1149 - 20 Απριλίου 1194) από τον Οίκο των Πιαστ ήταν δούκας της Μεγάλης Πολωνίας, δούκας τού Πόζναν (1177-82) και τού Κάλις (1193-94).
Gamla bankhuset
Ιστορία
Το κτήριο στέγαζε την τράπεζα Westerbottens enskilda banks. Μετά τη μεγάλη φωτιά στο Ούμεο το 1888 η δυνατότητα ανοίγματος νέας τράπεζας σε κεντρική τοποθεσία ήταν δυνατή. Το 1894 η τράπεζα μετέφερε την έδρα σε αυτό το κτήριο. Κατά τη διάρκεια του χρόνου το κτήριο έλαβε αλλαγές χρήσης: έγινε προσωρινή αποθήκη για τις συλλογές του μουσείου Västerbottens το διάστημα 1936-1946, έγινε η βιβλιοθήκη της πόλης του Ούμεο το 1935-1954. Από το 1980 το κτήριο ανήκει στη λίστα κτηρίων κληρονομιάς της Σουηδίας και σήμερα ανήκει στη δημοτική επιχείρηση ενέργειας της Ούμεο η οποία έκανε αναστήλωση του κτηρίου το 1992.
Όντον του Πόζναν
Βιογραφία
Ήταν ο πρωτότοκος γιος τού Μιέσκο Γ΄ τού γηραιού δούκα της Μεγάλης Πολωνίας & υψηλού δούκα της Πολωνίας και της πρώτης συζύγου του Ελισάβετ των Άρπαντ, κόρης τού Μπέλα Β΄ της Ουγγαρίας.
Gamla bankhuset
Παραπομπές
Κατηγορία:Ούμεο Κατηγορία:Τραπεζικά κτίρια
Όντον του Πόζναν
Βιογραφία
Εμφανίζεται για πρώτη φορά να υπογράφει έγγραφο τού 1161 στη Βέντσιτσα, θέση της πρώτης Κάτω Βουλής. Το 1177 ο Όντον συμμετείχε στην εξέγερση των Χαμηλών ευγενών εναντίον τού ίδιου του τού πατέρα, διότι ο Μιέσκο Γ΄ είχε δείξει εύνοια στα τέκνα του από τον δεύτερο γάμο. Επιπλέον ο πατέρας του τον είχε πιέσει να γίνει ιερέας, με σκοπό να τον απαλείψει από τη διαδοχή. Επίσης ο Όντον ήθελε να επεκτείνει τις κτήσεις του και βρήκε την ευκαιρία να κατακτήσει το δουκάτο της Μεγάλης Πολωνίας. Ο θείος του Καζιμίρ Β΄ ο Δίκαιος το πρόσφερε μόνο το Πόζναν. Ο Όντον επεδίωξε τον πόλεμο εναντίον τού πατέρα του για ένα έτος, ωσότου ο Μιέσκο Γ΄ αναγκάστηκε να παραιτηθεί και να φύγει.
Οικογένεια
Νυμφεύτηκε π. το 1184 τη Βιατσεσλάβα των Ρουρικιδών, κόρη τού Γιαροσλάβ τού νουνεχούς πρίγκιπα της Γαλικίας και είχε τέκνα:
Πηγές
Οντον
Ζάγκλεια βαθμίδα
Η Ζάγκλεια βαθμίδα (Zanclean) είναι η παλαιότερη από τις δύο φάσεις της πανίδας της Πλειόκαινης εποχής, που ανήκει στον Καινοζωικό Αιώνα της γεωλογικής ιστορίας της Γης. Ως χρονικό στάδιο, η Ζάγκλεια βαθμιδα χρονολογείται στα λίγα εκατομμύρια χρόνια πριν από σήμερα και διάρκεσε κατά μέσο όρο 1,7 εκατομμύριο έτη. Ακριβέστερα, εκτιμάται ότι άρχισε πριν από 5,33 εκατομμύρια έτη (συν ή πλην 5 χιλιάδες έτη) και έληξε πριν από 3,60 εκατομμύρια έτη. Διαδέχθηκε τη Μειόκαινη εποχή και ακολουθήθηκε από την Πλακέντια βαθμίδα.
Ορισμός
Τη Ζάγκλεια βαθμίδα εισηγήθηκε το 1868 ο Ιταλός φυσιοδίφης και γεωλόγος Τζουζέππε Σεγκουέντσα (G. Seguenza, 1833-1889) και της έδωσε το όνομα (Ζάγκλη) που είχε πριν τη ρωμαϊκή εποχή η πόλη Μεσσίνα της Σικελίας.
Το άνω όριο της Ζάγκλειας υποδιαπλάσεως (η βάση της Πλακέντιας βαθμίδας) βρίσκεται στη βάση της μαγνητικής χρονοζώνης C2An (βάση του αφανισμού των πλαγκτονικών ειδών τρηματοφόρων Globorotalia margaritae and Pulleniatina primalis).
Φρόντις
Στην ελληνική μυθολογία με το όνομα Φρόντις ή Φρόντης είναι γνωστός ένας γιος του Φρίξου και της κόρης του βασιλιά Αιήτη, της Χαλκιόπης. Αδέλφια του Φρόντι ήταν ο Άργος (ο κατασκευαστής του πλοίου «Αργώ», που πήρε το όνομά του και το έδωσε στους Αργοναύτες και την εκστρατεία τους), ο Μέλας και ο Κυτίσωρος, κατ' άλλη εκδοχή και ο Πρέσβωνας. Σύμφωνα με κάποιους συγγραφείς, ο Φρόντις και οι αδελφοί του αυτοί, αφού γεννήθηκαν και μεγάλωσαν στην Κολχίδα, στη συνέχεια, διωγμένοι από τον Αιήτη, ναυάγησαν ταξιδεύοντας και σώθηκαν στο Νησί του `Αρη στον Εύξεινο Πόντο, όπου συνάντησαν τους Αργοναύτες. Μόλις ο Ιάσονας ανεκάλυψε ότι ήταν εγγονοί του Αιήτη, τους έπεισε να επιστρέψουν μαζί του στην Κολχίδα και να τον βοηθήσουν να αποκτήσει το Χρυσόμαλλο Δέρας. Επίσης, τους ρώτησε πληροφορίες σχετικά με την τοπογραφία και την ασφάλεια της Κολχίδας. Μετά την απόκτηση του Χρυσόμαλλου Δέρατος, ο Φρόντις και οι αδελφοί του έφυγαν στην Ελλάδα μαζί με τους Αργοναύτες.
Παραπομπές
Φροντις Φροντ
Αγγέλα Θανασούλη
Η Αγγέλα Θανασούλη, γεννημένη στις 25 Μαρτίου 1979 στο Βόλο Μαγνησίας, είναι Ελληνίδα πρώην καλαθοσφαιρίστρια και νυν προπονήτρια.
Φόρεσε ως φόργουορντ τις φανέλες του Γ.Σ. Βόλου, της Ανάληψης, του Ολυμπιακού Βόλου, του Α.Ν.Ο. Γλυφάδας και της Αρτέμιδος. Στην καριέρα της ως παίκτρια διακρίθηκε με τα χρώματα του Ολυμπιακού Βόλου, του οποίου τη φανέλα φόρεσε για πρώτη φορά σε ηλικία 16 ετών, έχοντας μάλιστα συμμετοχή στο Πανευρωπαϊκό Κύπελλο Λιλιάνα Ρονκέτι. Επέστρεψε στον Ολυμπιακό Βόλου, αγωνιζόμενη στην Α1 τη σεζόν 2009-2010, που η ομάδα όμως γνώρισε τον υποβιβασμό στην Α2 κατηγορία. Την επόμενη σεζόν ως αρχηγός της ομάδας, κατέκτησε με τις ερυθρόλευκες το πρωτάθλημα της Α2 Εθνικής κατηγορίας μπάσκετ γυναικών και πανηγύρισε την επιστροφή στην Α1. Έχει αρκετές Πανελλήνιες διακρίσεις, ως κορασίδα και νεάνιδα, με κορυφαία την κατάκτηση του χρυσού μεταλλίου στο Πανελλήνιο πρωτάθλημα μπάσκετ του 1994 στην Καλαμάτα. Σήμερα εργάζεται ως προπονήτρια στις ακαδημίες του Παναθηναϊκού.
Η Θανασούλη ασχολείται επαγγελματικά με τη δημοσιογραφία και τη συγγραφή. Το Νοέμβριο του 2014, στην ετήσια τελετή απονομής Δημοσιογραφικών Βραβείων που διοργανώνει ο Πανελλήνιος Σύνδεσμος Αθλητικού Τύπου (ΠΣΑΤ), τιμήθηκε για τη συγγραφή της έκδοσης του Ομίλου Καρεκλίδη «90 χρόνια και ξανά προς τη δόξα», αφιερωμένη στην ιστορία και στην άνοδο της Νίκης Βόλου για τα 90 χρόνια από την ίδρυση της.
Εξωτερικοί σύνδεσμοι
Κατηγορία:Ελληνίδες αθλήτριες της καλαθοσφαίρισης Κατηγορία:Έλληνες προπονητές καλαθοσφαίρισης Κατηγορία:Καλαθοσφαιρίστριες ΑΝΟΓ Κατηγορία:Καλαθοσφαιρίστριες Ολυμπιακού Βόλου Κατηγορία:Έλληνες αθλητικογράφοι
Γκρο Χάρλεμ Μπρούντλαντ
Εκπαιδευμένη ως γιατρός η Μπρούντλαντ εντάχθηκε στο Εργατικό Κόμμα και μπήκε στην κυβέρνηση το 1974 ως Υπουργός Περιβάλλοντος. Έγινε η πρώτη γυναίκα πρωθυπουργός της Νορβηγίας στις 4 Φεβρουαρίου 1981, μέχρι τις 14 Οκτωβρίου 1981. Επέστρεψε ως πρωθυπουργός στις 9 Μαΐου 1986 και υπηρέτησε ως τις 16 Οκτωβρίου 1989 και για τρίτη θητεία στις 3 Νοεμβρίου 1990. Από το 1981 ως το 1992 ήταν ηγέτης του Εργατικού Κόμματος. Μετά την αιφνιδιαστική παραίτησή της από πρωθυπουργός το 1996 έγινε διεθνώς πρωτεργάτης της βιώσιμης ανάπτυξης και της δημόσιας υγείας και υπηρέτησε ως Γενική Διευθύντρια του Παγκόσμιου Οργανισμού Υγείας και ως ειδική απεσταλμένη του ΟΗΕ για την κλιματική αλλαγή από το 2007 ως το 2010. Είναι επίσης αναπληρωτής πρόεδρος των The Elders και πρώην Αντιπρόεδρος της Σοσιαλιστικής Διεθνούς.
Η Μπρούντλαντ ανήκε στη μετριοπαθή πτέρυγα του κόμματός της και υποστήριξε την ένταξη της Νορβηγίας στην Ευρωπαϊκή Ένωση κατά το δημοψήφισμα του 1994. Ως πρωθυπουργός η Μπρούντλαντ έγινε ευρέως γνωστή ως «μητέρα του έθνους». Ελαβε το Βραβείο Καρλομάγνος του 1994 και έχει λάβει πολλά άλλα βραβεία και διακρίσεις.
Πρώτα χρόνια
Η Γκρο Χάρλεμ Μπρούντλαντ γεννήθηκε στις 20 Απριλίου 1939 στο προάστιο Μπέρουμ του Όσλο, κόρη του ιατρού και πολιτικού Γκούντμουντ Χάρλεμ και της Ίνγκα Μαργαρίτα Ελισάβετ Μπράνολφ (1918-2005). Έχει έναν μικρότερο αδερφό, τον Lars και μια μικρότερη αδερφή, την Hanne.
Σπούδασε ιατρική στο Πανεπιστήμιο του Όσλο, από όπου αποφοίτησε 1963 και ύστερα έλαβε τίτλο μάστερ από το Πανεπιστήμιο Χάρβαρντ στη δημόσια υγεία.
Από το 1966 έως το 1969, εργάστηκε ως γιατρός στη Διεύθυνση Υγείας (Helsedirektoratet) και από το 1969 εργάστηκε ως γιατρός στη δημόσια υπηρεσία υγείας του Όσλο.
Πολιτική σταδιοδρομία
Διετέλεσε υπουργός Περιβάλλοντος από το 1974 μέχρι το 1979 και στη συνέχεια έγινε η πρώτη γυναίκα πρωθυπουργός της Νορβηγίας από το Φεβρουάριο μέχρι τον Οκτώβριο του 1981.
Η Μπρούντλαντ έγινε πρωθυπουργός της Νορβηγίας για δύο ακόμη μεγαλύτερες θητείες. Η δεύτερη πρωθυπουργία ήταν από τις 9 Μαΐου 1986 ως τις 16 Οκτωβρίου 1989 και εκείνο το υπουργικό συμβούλιο έγινε γνωστό παγκοσμίως για το μεγάλο ποσοστό γυναικών υπουργών: σχεδόν οι μισοί, οκτώ από τους συνολικά δεκαοκτώ υπουργούς, ήταν γυναίκες. Η τρίτη πρωθυπουργία ήταν από τις 3 Νοεμβρίου 1990 ως τις 25 Οκτωβρίου 1996.
Η Μπρούντλαντ έγινε ηγέτης του Εργατικού Κόμματος το 1981 και κατείχε το αξίωμα μέχρι να παραιτηθεί το 1992, κατά την τρίτη θητεία της ως πρωθυπουργού. Το 1996 παραιτήθηκε από πρωθυπουργός και αποσύρθηκε εντελώς από τη νορβηγική πολιτική. Ο διάδοχός της ως ηγέτης του Εργατικού Κόμματος το 1992 και ως πρωθυπουργός το 1996 ήταν ο Θόρμπγερν Γιάγκλαντ.
Ρωμανός (στρατηγός)
Ο Ρωμανός ήταν βυζαντινός στρατηγός στα τέλη του 10ου αρχές 11ου αιώνα.
Γκρο Χάρλεμ Μπρούντλαντ
Πολιτική σταδιοδρομία
Η Γκρο Χάρλεμ Μπρούντλαντ είναι μέλος του Νορβηγικού Ανθρωπιστικού Συλλόγου και της Νορβηγικής Ακαδημίας Επιστημών και Γραμμάτων.
Ρωμανός (στρατηγός)
Ο Ρωμανός είναι γνωστός από αχρονολόγητο μολυβδόβουλο που τον αναγράφει με τα αξιώματα του σπαθρίου, στρατηγού και κατεπάνω Ιβηρίας και Χαλδίας. Από τους σύγχρονους ερευνητές υπάρχει διγνωμία, κάποιοι τον ταυτίζουν με τον Ρωμανό Δαλασσηνό ενώ άλλοι προτείνουν ότι είναι διαφορετικό πρόσωπο εφόσον φέρει διαφορετικά αξιώματα και η σφραγίδα φέρει άλλα σύμβολα από αυτά της οικογένειας Δαλασσηνών. Πιθανολογήται ότι ήταν κάποιος από τους διοικητές που διόριζε ο Βασίλειος Β´ στα Αρμενικά και Ιβηρικά εδάφη που προσάρτησε στην αυτοκρατορία στις αρχές του 11ου αιώνα
Παραπομπές
Κατηγορία:Βυζαντινοί διοικητές Θεμάτων Κατηγορία:Βυζαντινοί στρατηγοί Κατηγορία:Βυζαντινοί του 11ου αιώνα Κατηγορία:Κατεπάνω Κατηγορία:Βυζαντινοί σπαθάριοι
Γκρο Χάρλεμ Μπρούντλαντ
Διεθνής σταδιοδρομία
Το 1983 η Μπρούντλαντ κλήθηκε από τον τότε Γενικό Γραμματέα των Ηνωμένων Εθνών Χαβιέρ Πέρες ντε Κουέγιαρ να ιδρύσει και να προεδρεύσει της Παγκόσμιας Επιτροπής για το Περιβάλλον και την Ανάπτυξη (WCED), που αναφέρεται ευρέως ως Επιτροπή Μπρούντλαντ. Μετά από σειρά εκτεταμένων δημόσιων ακροάσεων, που διακρίνονταν για την ευρύτητά τους ανέπτυξε την ευρεία πολιτική αντίληψη της βιώσιμης ανάπτυξης. Η επιτροπή, που δημοσίευσε την έκθεσή της Το Κοινό μας Μέλλον τον Απρίλιο του 1987, παρείχε τη δυναμική για τη Σύνοδο Κορυφής της Γης το 1992, υπό την προεδρία του Μόρις Στρονγκ, που υπήρξε εξέχον μέλος της επιτροπής. Η Επιτροπή Μπρούντλαντ παρείχε επίσης τη δυναμική για την Ατζέντα 21.
Κατά την τρίτη πρωθυπουργία η νορβηγική κυβέρνηση το 1993 ανέλαβε την πρωτοβουλία να χρηματοδοτήσει μυστικές ειρηνευτικές συνομιλίες μεταξύ της κυβέρνησης του Ισραήλ υπό τον Γιτζάκ Ράμπιν - όπως η Μπρούντλαντ, αρχηγό ενός Εργατικού Κόμματος - και την OAP υπό το Γιάσερ Αραφάτ, που κορυφώθηκαν με την υπογραφή των Συμφωνιών του Όσλο. Για αρκετά χρόνια μετά η Νορβηγία συνέχισε να έχει μια ιδιαίτερη συμμετοχή στην προώθηση της ισραηλινοπαλαιστινιακής ειρήνης, αν και εκτοπιζόταν ολοένα και περισσότερο από τις Ηνωμένες Πολιτείες από το ρόλο της ως διαμεσολαβητή.
Το 2006 η Μπρούντλαντ ήταν μέλος της Επιτροπής Επιφανών Προσώπων που εξέτασε το έργο της Διάσκεψης των Ηνωμένων Εθνών για το Εμπόριο και την Ανάπτυξη (UNCTAD). Το Μάιο του 2007 ο Γενικός Γραμματέας των Ηνωμένων Εθνών Μπαν Κι-μουν όρισε τη Μπρούντλαντ, καθώς και τον Ρικάρντο Λάγκος (πρώην Πρόεδρο της Χιλής) και τον Χαν Σουνγκ-σου (πρώην υπουργό Εξωτερικών της Νότιας Κορέας), Ειδικούς Απεσταλμένους του ΟΗΕ για την Κλιματική Αλλαγή. .
Οι σημαντικές πολιτικές δραστηριότητες της Μπρούντλαντ έχουν καταγραφεί από το σύζυγό της, Αρνε Ολαφ Μπρούντλαντ, στα δύο μπεστ σέλερ του, Παντρεμένος με τη Γκρο (ISBN 82-516-1647-6) και Ακόμα Παντρεμένος με τη Γκρο (ISBN 82-05-30726-1 ).
Το 2007 η Μπρούντλαντ εργάστηκε για την Pepsi ως σύμβουλος.
Είναι μέλος του Συμβουλίου των Γυναικών Παγκόσμιων Ηγετών, ένα διεθνές δίκτυο σημερινών και πρώην γυναικών προέδρων και πρωθυπουργών, του οποίου αποστολή είναι η κινητοποίηση συλλογικής δράσης σε θέματα κρίσιμης σημασίας για τις γυναίκες και την ισότιμη ανάπτυξη.
Η Μπρούντλαντ είναι επίσης μέλος του Κλαμπ της Μαδρίτης, μιας ανεξάρτητης οργάνωσης πρώην ηγετών δημοκρατικών κρατών, που εργάζεται για την ενίσχυση της δημοκρατικής διακυβέρνησης και της ηγεσίας. .
Είναι Αναπληρωτής Πρόεδρος των The Elders, μιας ομάδας παγκόσμιων ηγετών που συγκλήθηκαν αρχικά από τους Νέλσον Μαντέλα, Γκράσα Μαχέλ και Ντέσμοντ Τούτου για να αντιμετωπίσουν μερικά από τα πιο δύσκολα προβλήματα του κόσμου. Ο Μαντέλα ανακοίνωσε τη λειτουργία της ομάδας στις 18 Ιουλίου 2007 στο Γιοχάνεσμπουργκ της Νότιας Αφρικής. Η Μπρούντλαντ δραστηριοποιήθηκε στο έργο των The Elders, συμμετέχοντας σε ένα ευρύ φάσμα πρωτοβουλιών της ομάδας. Έχει ταξιδέψει με αντιπροσωπείες τους στην Κύπρο, τη Χερσόνησο της Κορέας, την Αιθιοπία, την Ινδία και τη Μέση Ανατολή. Συμμετείχε επίσης στην πρωτοβουλία των The Elders για τους παιδικούς γάμους, συμπεριλαμβανομένης της ίδρυσης της Κορίτσια Οχι Νύφες: Η Παγκόσμια Ενωση για τον Τερματισμό των Παιδικών Γάμων.
Magic Bus: The Who on Tour
Magic Bus: The Who on Tour είναι ο τίτλος της συλλογής τραγουδιών του βρετανικού ροκ συγκροτήματος The Who, η οποία κυκλοφόρησε τον Σεπτέμβριο του 1968 μέσω της δισκογραφικής εταιρείας "Decca Records", μόνο στη Βόρεια Αμερική.
Γκρο Χάρλεμ Μπρούντλαντ
Διεθνής σταδιοδρομία
Η Μπρούντλαντ παρακολούθησε τις συναντήσεις της Λέσχης Μπίλντερμπεργκ το 1982 και το 1983 και ο σύζυγός της εκείνη το 1991.
Magic Bus: The Who on Tour
Το άλμπουμ σκαρφάλωσε στο Top-40 στις Ηνωμένες Πολιτείες και τον Καναδά, παράλληλα με την επιτυχία του σινγκλ "Magic Bus", το οποίο έφθασε στο # 6 στον Καναδά και το Top-30 στη Μεγάλη Βρετανία, τη Γερμανία και τις Ηνωμένες Πολιτείες.
Γκρο Χάρλεμ Μπρούντλαντ
Διεθνής σταδιοδρομία
Το 2019 υπηρέτησε ως συμπροεδρεύουσα του Παγκόσμιου Συμβούλιου Παρακολούθησης της Προετοιμασίας του ΠΟΥ.
Magic Bus: The Who on Tour
Το 1974, ο δίσκος επανεκδόθηκε από την "MCA Records", σε μορφή διπλού δίσκου βινυλίου μαζί με το ντεμπούτο-άλμπουμ του συγκροτήματος, "My Generation".
Γκρο Χάρλεμ Μπρούντλαντ
Απόπειρα δολοφονίας
Η Μπρούντλαντ παρ' ολίγον να δολοφονηθεί από τον Άντερς Μπέρινγκ Μπρέιβικ στις 22 Ιουλίου 2011. Βρισκόταν στο νησί Ούτεγια λίγες ώρες πριν από τη σφαγή εκεί για να εκφωνήσει ομιλία στην κατασκήνωση του AUF (Νεολαία του Εργατικού Κόμματος). Ο Μπρέιβικ δήλωσε ότι αρχικά σκόπευε να είναι η Μπρούντλαντ ως ο κύριος στόχος της επίθεσης (μαζί με τους Εσκίλ Πέντερσεν και Γιόνας Γκαρ Στέρε), αλλά είχε καθυστερήσει ερχόμενος από το Όσλο. Ο Μπρέιβικ έφτασε στην Ούτεγια περίπου δύο ώρες μετά την αναχώρηση του Μπρούντλαντ.
Magic Bus: The Who on Tour
Τραγούδια του δίσκου
1. Disguises (Mono) (Townshend) - 3:14
Γκρο Χάρλεμ Μπρούντλαντ
Απόπειρα δολοφονίας
Κατά τη δίκη του το 2012 ο Μπρέιβικ αποκάλυψε λεπτομερή σχέδια δολοφονίας της Μπρούντλαντ. Είπε στο δικαστήριο ότι είχε προγραμματίσει να της βάλει χειροπέδες και στη συνέχεια να την καταγράψει να διαβάσει ένα έτοιμο κείμενο που να περιγράφει λεπτομερώς τα «εγκλήματά» της, πριν την αποκεφαλίσει ον κάμερα χρησιμοποιώντας ξιφολόγχη και ανεβάσει το υλικό στο διαδίκτυο. Ο Μπρέιβικ είπε ότι ενώ η Μπρούντλαντ ήταν ο κύριος στόχος του, είχε ακόμη προγραμματίσει τη σφαγή όλων των άλλων στο νησί.
Προσωπική ζωή
Παντρεύτηκε τoν Αρνε Ολαφ Μπρούντλαντ στις 9 Δεκεμβρίου 1960. Aπέκτησαν τέσσερα παιδιά, από τα οποία το ένα έχει πεθάνει. Έχουν ένα σπίτι στα νότια της Γαλλίας.
Προβλήματα υγείας
Η Μπρούντλαντ χειρουργήθηκε για καρκίνο της μήτρας το 2002 στο Πανεπιστημιακό Νοσοκομείο του Όσλο Ούλεβολ. Το 2008 έγινε γνωστό ότι το 2007 είχε κάνει δύο θεραπείες στο Ούλεβολ, που πληρώθηκαν από τις δημόσιες δαπάνες της Νορβηγίας. Δεδομένου ότι είχε προηγουμένως ενημερώσει τις νορβηγικές αρχές ότι είχε αλλάξει κατοικία στη Γαλλία, δεν είχε πλέον δικαίωμα στις παροχές κοινωνικής ασφάλισης της Νορβηγίας. Μετά από την προβολή των μέσων ενημέρωσης του θέματος αποφάσισε να αλλάξει άλλη μια φορά την κατοικία, πίσω στη Νορβηγία, και ανακοίνωσε επίσης ότι θα πληρώσει η ίδια για τις θεραπείες. Η Μπρούντλαντ έχει ισχυριστεί ότι πάσχει από ηλεκτρομαγνητική υπερευαισθησία, που προκαλεί πονοκεφάλους όταν κάποιος χρησιμοποιεί κινητό τηλέφωνο κοντά της.
Magic Bus: The Who on Tour
Τραγούδια του δίσκου
3. Dr. Jekyll and Mr. Hyde (Mono) (Entwistle) - 2:27
Γκρο Χάρλεμ Μπρούντλαντ
Παραπομπές
Κατηγορία:Πρωθυπουργοί της Νορβηγίας Κατηγορία:Βραβευθέντες με το Βραβείο Καρλομάγνος Κατηγορία:Γυναίκες Πρωθυπουργοί
Magic Bus: The Who on Tour
Τραγούδια του δίσκου
4. I Can't Reach You (Stereo) (Townshend) - 3:05
5. Our Love Was, Is (Stereo) (Townshend) - 3:09
6. Call Me Lightning (Mono) (Townshend) - 2:25
7. Magic Bus (American Version - Stereo) (Townshend) - 3:21
8. Someone's Coming (Mono) (Entwistle) - 2:33
9. Doctor, Doctor (Mono) (Entwistle) - 3:02
10. Bucket T (Mono) (Altfeld, Christian, Torrence) - 2:11
11. Pictures of Lily (Mono) (Capehart, Cochran) - 2:43
Τα μέλη των The Who
Το "Magic Bus: The Who on Tour" ηχογραφήθηκε από τους εξής μουσικούς:
Πηγές
Κατηγορία:Δισκογραφία των The Who Κατηγορία:Άλμπουμ του 1968
Επαρχία Σπόλα
Η επαρχία Σπόλα ήταν επαρχία στην περιφέρεια Τσερκάσι στην κεντρική Ουκρανία. Διοικητικό κέντρο ήταν η Σπόλα. Η επαρχία, η οποία αποκαλείται και ραγιόν, καταργήθηκε στις 18 Ιουλίου 2020 ως μέρος της διοικητικής μεταρρύθμισης της Ουκρανίας, η οποία μείωσε τον αριθμό των επαρχιών της περιφέρειας Τσερκάσι σε τέσσερις.
Κατηγορία:Διοικητική διαίρεση της Ουκρανίας
Βερβερίς η κοινή
Η Βερβερίς η κοινή (Berberis vulgaris), επίσης γνωστή και ως Ευρωπαϊκή οξυάκανθα (European barberry) ή απλά οξυάκανθα (barberry), είναι θάμνος του γένους Βερβερίς (Berberis). Παράγει βρώσιμους αλλά αισθητά όξινους καρπούς, τους οποίους, οι άνθρωποι σε πολλές χώρες τρώνε σαν τάρτα ή / και σαν δροσιστικό φρούτο.
Ο θάμνος είναι ιθαγενής στην κεντρική και νότια Ευρώπη, βορειοδυτική Αφρική και δυτική Ασία· Επίσης έχει εγκλιματιστεί στη βόρεια Ευρώπη, περιλαμβανομένων των Βρετανικών Νήσων, της Σκανδιναβίας και της Βόρειας Αμερικής. Στις Ηνωμένες Πολιτείες και τον Καναδά έχει καθιερωθεί ως άγριο, σε μια περιοχή από τη Νέα Σκωτία προς τη Νεμπράσκα, με επιπλέον πληθυσμούς στο Κολοράντο, Αϊντάχο, Πολιτεία της Ουάσιγκτον, Μοντάνα και Βρετανική Κολομβία.
Περιγραφή
Πρόκειται για φυλλοβόλο θάμνο ύψους έως 4 μ., με λεπτούς καστανοκίτρινους βλαστούς, γεμάτους αγκάθια. Τα μέτριου μεγέθους φύλλα του ενώνονται σε δεσμίδες και είναι αντοωειδή ή ελλειψοειδή, με αγκαθωτές παρυφές. Τα άνθη του είναι μικρά και κίτρινα, πλάτους 4-6 χιλ., με έξι πέταλα και έξι ανθήλες μήκους 3-6 εκ., που παράγονται στα τέλη της άνοιξης και οι οποίοι διατάσσονται σε βότρεις. Ο καρπός του είναι μια μακρόστενη κόκκινη ράγα, μήκους 7-10 χιλ. και πλάτους 3-5 χιλ., η οποία ωριμάζει στα τέλη του καλοκαιριού ή του φθινοπώρου· είναι βρώσιμος, αλλά πολύ όξινος και πλούσιος σε βιταμίνη C.
Ελληνική χλωρίδα
Η ελληνική χλωρίδα περιλαμβάνει επίσης το είδος Βερβερίς η κρητική (Berberis cretica), το οποίο –­όπως υποδηλώνει και η ονομασία του– φύεται κυρίως στην Κρήτη και στα νησιά του Αιγαίου, όπου είναι γνωστό με διάφορες κοινές ονομασίες, όπως: γλυκαγκαθιά, οξαγκαθιά, δράτσινο, λουτσιά, ξαγκαθιά, σαγκαθιά, μπερβερίτσι (Κύπρος) κ.ά. Ο θάμνος αυτός φτάνει σε ύψος μέχρι το 1 μ., φέρει αντωοειδή λειόχειλα φύλλα και κίτρινα, εύοσμα άνθη σε μικρούς βότρεις. Ο καρπός του είναι μελανή ράγα.
Μαγειρικές χρήσεις
thumb|250px|left|Αποξηραμένες οξυάκανθες. Τα μούρα (ή άλλως οι ράγες) είναι βρώσιμα και πλούσια σε βιταμίνη C, αν και με πολύ όξινη γεύση· Οι ακανθώδεις θάμνοι κάνουν τη συγκομιδή τους δύσκολη, έτσι ώστε στις περισσότερες περιοχές, δεν τυγχάνουν ευρείας κατανάλωσης. Αποτελεί σημαντική τροφή για πολλά μικρά πουλιά, τα οποία διασπείρουν τους σπόρους με τα περιττώματά τους. Η μακρουλή της ράγα, έχει βαθύ κόκκινο χρώμα και ελαφρώς όξινη σάρκα η οποία χρησιμοποιείται στην παρασκευή ηδύποτων, σιροπιών κ.ά.
Μία ευρέως διαθέσιμη ρωσική καραμέλα που ονομάζεται «Барбарис» (Μπαρμπαρίς), παρασκευάζεται με τη χρήση του εκχυλίσματος από τα μούρα τα οποία απεικονίζονται στο περιτύλιγμα.
Στην Ευρώπη τα μούρα χρησιμοποιήθηκαν παραδοσιακά ως συστατικό στην παραγωγή μαρμελάδας. Τα μούρα έχουν υψηλή περιεκτικότητα σε πηκτίνη η οποία ευνοεί την πήξη της μαρμελάδας καθώς ψύχεται αφού έχει βράσει προηγουμένως. Στη νοτιοδυτική Ασία, ιδίως στο Ιράν, τα μούρα χρησιμοποιούνται για το μαγείρεμα, καθώς και για την παρασκευή μαρμελάδας. Στο Ιράν οι βερβερίδες χρησιμοποιούνται συνήθως όπως η σταφίδα στο πιλάφι.
Ζερέσκ (Zereshk) (زرشک) ή σερέσκ (sereshk) είναι η περσική ονομασία για τον αποξηραμένο καρπό των βερβερίδων, ειδικά εκείνον της Berberis integerrima «Bidaneh», η οποία καλλιεργείται ευρέως στο Ιράν. Το Ιράν είναι παγκοσμίως ο μεγαλύτερος παραγωγός του zereshk και του σαφράν. Τόσο το zereshk όσο και το σαφράν παράγονται στα ίδια εδάφη και η συγκομιδή τους γίνεται ταυτοχρόνως.
Η επαρχία του Νοτίου Χορασάν στο Ιράν είναι η κύρια περιοχή παραγωγής του zereshk και του σαφράν στον κόσμο, ιδιαίτερα γύρω από τη Birjand και τη Qaen. Περίπου το 85% της παραγωγής είναι στην Qaen και περίπου το 15% στην Birjand. Υπάρχουν ενδείξεις για την καλλιέργεια της χωρίς κουκούτσια βερβεριτζιάς, στο Νότιο Χορασάν, πριν από διακόσια χρόνια.
Το zereshk χρησιμοποιείται ευρέως στη μαγειρική, προσδίδοντας μια όξινη γεύση στα πιάτα κοτόπουλου. Συνήθως μαγειρεύεται με ρύζι, που ονομάζεται zereshk polo και παρέχει ένα νόστιμο γεύμα με κοτόπουλο. Στο Ιράν παράγονται επίσης μαρμελάδα, χυμός και φρούτο-ρολά από zereshk.
Άλλες χρήσεις
Πολλά είδη, όπως τα Berberis thunbergii, Berberis julianiae, Berberis darwinii κ.ά. καλλιεργούνται ως καλλωπιστικά για τα ελκυστικά τους άνθη, το γυαλιστερό πράσινο, ή κοκκινωπό το φθινόπωρο, φύλλωμά τους και τους χρωματιστούς καρπούς τους. Επίσης και η ποικιλία atropurpurea του είδους αυτού, έχει όμορφα βαθυκόκκινα φύλλα και χρησιμοποιείται για το στόλισμα των κήπων.
Το ξύλο των βλαστών είναι σκληρό και χρήσιμο για ξυλουργικές εργασίες του τόρνου· περιέχει επίσης μια κίτρινη χρωστική ουσία, τη βερβερίνη, η οποία χρησιμοποιείται στη βαφή υφασμάτων.
Τα διάφορα φυτικά μέρη της βερβερίδας περιέχουν ουσίες που χρησιμοποιούνται στη φαρμακευτική ως καθαρτικά για τη χολολιθίαση, τη νεφρολιθίαση και τους κολικούς των νεφρών.
Το φυτό είναι και δηλητηριώδες. Στην Αυστριακή λαϊκή ιατρική πιστεύεται πως έχει θεραπευτικές ιδιότητες. Εκτός από τους καρπούς και τους σπόρους του, το φυτό είναι ήπια δηλητηριώδες.
Αν και δεν είναι εγκλιματισμένος στην αγροτική Νέα Ζηλανδία, καλλιεργείται ευρέως ως φράχτης αγροκτημάτων. Επίσης, σε πολλές χώρες, καλλιεργείται για τους καρπούς του.
Η Βερβερίς η κοινή (Berberis vulgaris) (Ευρωπαϊκή οξυάκανθα), αποτελεί ενδιάμεσο ξενιστή του μύκητα Puccinia graminis, γι’ αυτό είναι επικίνδυνη η παρουσία του κοντά σε καλλιέργειες σιτηρών. Για το λόγο αυτό, η καλλιέργεια της ''Β. vulgaris'' απαγορεύεται στον Καναδά και σε πολλές σιτοπαραγωγικές περιοχές των Ηνωμένων Πολιτειών (Κονέκτικατ, Μασαχουσέτη, Μίσιγκαν, Νιου Χάμσαϊρ).
Εξωτερικοί σύνδεσμοι
Κατηγορία:Βερβεριδοειδή Κατηγορία:Χλωρίδα της Αφρικής Κατηγορία:Χλωρίδα της Ασίας Κατηγορία:Ευρωπαϊκή χλωρίδα Κατηγορία:Μπαχαρικά Κατηγορία:Φαρμακευτικά φυτά
Φορωνέας
Στην ελληνική μυθολογία ο Φορωνέας (Φορωνεύς) ήταν ήρωας και ο γενάρχης των Πελασγών της Πελοποννήσου, και βασιλιάς του Άργους.
Ο μύθος
Κάποτε κάλεσαν τον Φορωνέα ως κριτή στον ανταγωνισμό ανάμεσα στη θεά Ήρα και στον θεό Ποσειδώνα για την κυριαρχία στο Άργος. Μαζί με άλλους δύο κριτές, τον Αστερίωνα και τον Κηφισό, ο Φορωνέας ανακήρυξε πολιούχο του άστεως την Ήρα, ένωσε τον πληθυσμό της περιοχής και ίδρυσε την πόλη, την οποία ονόμασε Φορωνικόν.
Αντίστοιχα με τον Προμηθέα, οι αρχαίοι θεωρούσαν τον Φορωνέα εφευρέτη της φωτιάς, αλλά και ιδρυτή του δικαίου και του πολιτισμού μεταξύ των ανθρώπων.
Η γενεαλογία του Φορωνέα
Ο Φορωνέας γενεαλογείται ως γιος του ποτάμιου θεού Ινάχου και της θυγατέρας του Ωκεανού, της Νύμφης Μελίας ή της Αργίας. Ο Φορωνεύς πήρε ως σύζυγό του την Τηλεδίκη και απέκτησαν μαζί αρκετά παιδιά, ανάμεσα στα οποία συγκαταλέγονται η Νιόβη, ο Πελασγός, ο Αγήνορας, ο Άπις (από τον οποίο πήρε το όνομα η Απία), ο Άργος, ο Κάριος (από τον οποίο πήρε το όνομα η Καρία των Μεγάρων), ο Ίασος, και πολλοί άλλοι.
Ο Φορωνέας βασιλιάς
Ο Υγίνος ο μυθογράφος λέει για τον Φορωνέα ότι ήταν ο αρχαιότερος βασιλιάς του κόσμου. Σύμφωνα με τον ίδιο συγγραφέα, οι άνθρωποι παλαιότερα μιλούσαν διαφορετικές γλώσσες και ήταν διαιρεμένοι. Ο Φορωνέας ένωσε τις γλώσσες και μόνοιασε τους ανθρώπους. Ο Φορωνέας επίσης ίδρυσε την λατρεία της θεάς Ήρας, γι'αυτό και ο Δίας τον αντάμειψε, δίνοντάς του την βασιλική εξουσία υπέρ όλων των ανθρώπων.
Ο Κλήμης τον αναφέρει μαζί με τον Μέρωπα ως τον πρώτο ιδρυτή της θρησκείας.
Ο Φορωνέας αναφέρεται κατά άλλους ως ο δεύτερος στη σειρά μυθικός βασιλιάς του Άργους. Τον Φορωνέα διαδέχθηκε στον θρόνο ο εγγονός του Άργος, γιος της Νιόβης και του Δία.
Ο τάφος του λένε ότι βρίσκεται δίπλα στον ναό του Νεμεσίου Διός, ενώ στον τάφο του έκαναν θυσία στον καιρό τού Παυσανία. Κοντά στον θρόνο του Δαναού έκαιγε προς τιμή του ένα αιώνιο πυρ.
Ο τάφος της συζύγου του Κερδώς βρισκόταν στην αγορά του Άργους.
Ο ποιητής Ελλάνικος είχε γράψει μια ωδή προς τιμή του, τη Φορωνίδα.
Πηγές
Φορωνεας Φορωνεας
Αιχμαγόρας
Στην ελληνική μυθολογία με το όνομα Αιχμαγόρας είναι γνωστός ένας γιος του Ηρακλή και της Φιαλώς, θυγατέρας του Αρκάδα ήρωα Αλκιμέδοντα. Σύμφωνα με τον μύθο, όταν ο Αλκιμέδοντας έμαθε ότι η Φιαλώ γέννησε εξώγαμο παιδί, οργίσθηκε και την έδεσε μαζί με το παιδί της σε ένα δένδρο πάνω στο βουνό για να κατασπαραχθούν από τα θηρία. Μια κίσσα όμως που άκουσε το κλάμα του νεογέννητου βρέφους άρχισε να το μιμείται. Ο Ηρακλής, που βρισκόταν ακόμα στην Αρκαδία και περνούσε τυχαία από εκεί, άκουσε τη μίμηση του πουλιού. Νομίζοντας ότι είναι πραγματικά κλάμα παιδιού, ακολούθησε τη φωνή και τελικά βρέθηκε μπροστά στη Φιαλώ και το μωρό, οπότε τους απελευθέρωσε. Οι Αρκάδες ονόμασαν το βρέφος Αιχμαγόρα. Μια πηγή που βρισκόταν στην περιοχή ονομάστηκε έκτοτε Κίσσα, από το πουλί που οδήγησε τον Ηρακλή.
Πηγές
Αιχμαγορας Κατηγορία:Ηρακλείδες
Σύστημα κράτησης αεροπορικών θέσεων
thumb|400px|right|Ένα χαρακτηριστικό δίκτυο διανομής αεροπορικών εταιριών (Airline Distribution Network). Ένα «Σύστημα κράτησης αεροπορικών θέσεων» (Airline Reservation System (ARS)), είναι μέρος των λεγόμενων «Συστημάτων Εξυπηρέτησης Επιβατών» (Passenger Service Systems (PSS)), τα οποία είναι εφαρμογές που υποστηρίζουν την άμεση επαφή μεταξύ της αεροπορικής εταιρίας και του επιβάτη.
Γενική επισκόπηση
thumb|400px|right|Πίνακας πληροφοριών στο Αεροδρόμιο της Fukuoka, όπου φαίνονται οι πτήσεις κοινού κωδικού (εμφανιζόμενες με πολλαπλούς [[Αριθμός πτήσης|αριθμούς πτήσης, σε μια ενιαία χρονοθυρίδα).]] Τα συστήματα κράτησης αεροπορικών θέσεων (ARS), περιέχουν:
Η άμεση-απ'ευθείας διανομή μιας αεροπορικής εταιρίας, λειτουργεί εντός του δικού της συστήματος κράτησης θέσεων, καθώς επίσης και εκδιώκοντας (βλ. προωθώντας) της πληροφορίες της (π.χ. δρομολόγια, διαθεσιμότητα θέσεων, προσφορές ναύλων κλπ.) προς τα GDS.